BASES DE LA CONVOCATÒRIA D'AJUDES BANC DE SANTANDER-UNIVERSITAT D'ALACANT PER A ESTADES D'INVESTIGACIÓ A L'ESTRANGER DESTINADES A L'OBTENCIÓ DE LA MENCIÓ INTERNACIONAL EN EL TÍTOL DE DOCTORA O DOCTOR PER LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6281)
  + [Valencià](/va/acuerdo/6281)






Selector de idioma

Leer

* [Español](/es/acuerdo/6281)
* [Valencià](/va/acuerdo/6281)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA D'AJUDES BANC DE SANTANDER-UNIVERSITAT D'ALACANT PER A ESTADES D'INVESTIGACIÓ A L'ESTRANGER DESTINADES A L'OBTENCIÓ DE LA MENCIÓ INTERNACIONAL EN EL TÍTOL DE DOCTORA O DOCTOR PER LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=============================================================================================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA D'AJUDES BANC DE SANTANDER-UNIVERSITAT D'ALACANT PER A ESTADES D'INVESTIGACIÓ A L'ESTRANGER DESTINADES A L'OBTENCIÓ DE LA MENCIÓ INTERNACIONAL EN EL TÍTOL DE DOCTORA O DOCTOR PER LA UNIVERSITAT D'ALACANT

Data d'aprovació
:   15/03/2021

Data de publicació
:   16/03/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=6281.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6281)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6281)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA D'AJUDES BANC DE SANTANDER-UNIVERSITAT D'ALACANT PER A ESTADES D'INVESTIGACIÓ A L'ESTRANGER DESTINADES A L'OBTENCIÓ DE LA MENCIÓ INTERNACIONAL EN EL TÍTOL DE DOCTORA O DOCTOR PER LA UNIVERSITAT D'ALACANT&url=https://www.boua.ua.es/va/acuerdo/6281)

**Títol:** BASES DE LA CONVOCATÒRIA D'AJUDES BANC DE SANTANDER-UNIVERSITAT D'ALACANT PER A ESTADES D'INVESTIGACIÓ A L'ESTRANGER DESTINADES A L'OBTENCIÓ DE LA MENCIÓ INTERNACIONAL EN EL TÍTOL DE DOCTORA O DOCTOR PER LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 15 de març de 2021

BASES DE LA CONVOCATÒRIA D’AJUDES BANC DE SANTANDER-UNIVERSITAT D’ALACANT PER A ESTADES D’INVESTIGACIÓ A L’ESTRANGER DESTINADES A L’OBTENCIÓ DE LA MENCIÓ INTERNACIONAL EN EL TÍTOL DE DOCTORA O DOCTOR PER LA UNIVERSITAT D’ALACANT

1. Objecte

L’objecte d’aquestes subvencions és facilitar i promoure la presentació de tesis doctorals que opten a la Menció Internacional en el títol de doctora o doctor per la Universitat d’Alacant.

La subvenció es dedicarà a les despeses d’estada i desplaçament a centres d’investigació situats fora d’Espanya, amb la finalitat de desenvolupar activitats d’investigació relacionades amb el contingut científic de la tesi doctoral, necessàries per a l’obtenció de la Menció Internacional en el títol de doctora o doctor.

2. Instrucció

El Vicerectorat d’Investigació és el responsable d’establir els procediments adequats i de donar les instruccions necessàries per a la tramitació i la gestió de la convocatòria.

3. Marc legal i pressupostari

1. Els crèdits destinats a aquesta convocatòria s’executaran amb càrrec al pressupost del Vicerectorat d’Investigació de la UA corresponent a l’exercici 2021, clau orgànica: 86815B1760, del pressupost assignat a l’Escola de Doctorat.

2. La dotació màxima que s’assigna és de cent mil euros (100.000 €), que quedarà supeditada a la disponibilitat de liquiditat de la universitat.

3. La subvenció assignada s’ajustarà al que disposa la Llei 38/ 2003, de 17 de novembre, General de Subvencions i el Reglament de desenvolupament d’aquesta, aprovat per Reial Decret 887/2006, de 21 de juliol i a les regulacions, requisits i termes establits per les normes de funcionament intern de la UA, a més del que aquesta convocatòria estableix.

4. Aquesta convocatòria compta amb finançament del Banc de Santander, en el marc del conveni signat amb la Universitat d’Alacant, amb data 12 novembre del 2020.

4. Nombre de subvencions

El nombre de subvencions previstes és de 30. El nombre definitiu de subvencions que caldrà adjudicar vindrà determinat per l’ordre de puntuació obtingut en la fase de baremació, d’acord amb la dotació que estableix el punt 5 i el límit pressupostari determinat en el punt 3.2.

5. Dotació econòmica

Les subvencions tindran una dotació fixa de 3.000 € en concepte d’estada. A més d’aquesta dotació, comptaran amb una dotació única de viatge de 300 € per a estades a Europa i Nord d’Àfrica i de 1.000 € per a estades en altres zones geogràfiques.

6. Incompatibilitats

Aquesta ajuda és incompatible amb qualsevol altra ajuda, beca o contracte de naturalesa anàloga, finançada amb fons públics o privats.

Durant el període d’estada no es podrà estar en situació de baixa temporal en els estudis de doctorat.

7. Requisits

a) Ser ciutadà d’algun país pertanyent a la Unió Europea o tindre permís de residència a Espanya en vigor.

b) Estar matriculat en segon curs o posterior, d’un programa de doctorat de la Universitat d’Alacant

c) Tindre signat el Document de Compromís Doctoral.

d) Haver presentat el Pla d’Investigació corresponent al curs 2020-21 i tindre acceptats els dels cursos anteriors.

e) Estar al corrent en el pagament de la quota o les quotes de matrícula.

f) Tindre avaluació conjunta positiva de la Comissió Acadèmica en el curs anterior.

g) No disposar d’altres subvencions o beques que incloguen ajudes per a estades d’investigació a l’estranger, ni haver fet prèviament una estada subvencionada que permeta l’obtenció de la Menció Internacional en el títol de doctora o doctor.

h) Els qui gaudisquen d’una beca o contracte de formació per a la investigació que incloga algun tipus d’ajuda econòmica per a fer estades d’investigació a l’estranger, i aquesta els haja sigut denegada sense possibilitats de tornar a sol·licitar-la, hauran d’aportar la documentació que s’indica en el punt 13 g.

8. Obligacions

Amb caràcter general , els qui obtinguen una ajuda, adquiriran les obligacions següents:

a) Fer una estada d’investigació, mínim de 90 dies, entre l’1 de gener del 2021 i el 30 d’abril del 2022.

b) Comunicar qualsevol canvi en les dates previstes per a fer l’estada, amb prou antelació perquè puguen ser autoritzades prèviament pel director o directora de l’Escola de Doctorat.

c) Fer amb aprofitament les activitats d’investigació previstes en la memòria.

d) Dedicar l’ajuda per a les despeses d’estada i desplaçament.

e) Presentar la documentació justificativa de l’estada feta indicada en el punt 16.

f) Presentar una memòria del treball de recerca fet (mínim dues pàgines).

g) Presentar la tesi amb la sol·licitud de menció de doctorat internacional i reunir tots els requisits establits en la legislació i la normativa vigent per a la seua concessió i inclusió en el títol de doctor o doctora per la Universitat d’Alacant.

h) Obrir un compte en el Banc de Santander a l’efecte de rebre l’import de l’ajuda concedida.

i) Les altres obligacions establides en la normativa aplicable.

9. Termini per a fer l’estada d’investigació

Ateses les circumstàncies imprevistes derivades de la pandèmia COVID-19 durant l’any 2021 i amb la finalitat de poder preveure les dificultats que aquest fet pot implicar en relació amb el desenvolupament de les estades d’investigació, en aquesta convocatòria s’amplia, amb caràcter excepcional, el termini tradicional per a fer aquestes estades, que quedarà establit entre l’1 de gener del 2021 i el 30 d’abril del 2022.

10. Presentació de sol·licituds

1. La convocatòria serà publicada en el BOUA amb caràcter informatiu, prèviament a la publicació de l’extracte en el DOGV.

2. El termini d’inscripció s’iniciarà l’endemà de la publicació de l’extracte d’aquesta convocatòria en el DOGV i finalitzarà a les 24:00 hores del 30 d’abril del 2021 (fus horari d’Espanya).

3. Les persones sol·licitants hauran d’emplenar el formulari disponible en la pàgina web següent i enviar-lo telemàticament en el termini establit:

<https://edua.ua.es/va/informacio/estudiants/beques-i-ajudes/ajudes-banc-santander-ua-mobilitat-2021.html>

4. Només s’admetrà una sol·licitud per persona.

5. Els requisits exigits en la convocatòria hauran de complir-se en la data de finalització del termini de presentació de la sol·licitud.

6. La presentació de la sol·licitud implica autorització per a comprovar la veracitat de les dades pel que fa a l’assenyalat en el punt 7g.

11. Valoració de les sol·licituds

La valoració de les sol·licituds es basarà en els mèrits acadèmics, científics i professionals de la persona sol·licitant, d’acord amb el barem i els criteris establits en l’Annex I.

12. Comissió avaluadora

Les sol·licituds admeses seran avaluades per una comissió designada pel Vicerectorat d’Investigació de la Universitat d’Alacant. La Comissió d’Avaluació estarà presidida per la directora de l’Escola de Doctorat, i integrada, almenys, per un representant de cadascuna de les branques de coneixement següents: Arts i Humanitats, Ciències, Ciències de la Salut, Ciències Socials i Jurídiques i Enginyeria i Arquitectura. La secretària acadèmica de l’Escola de Doctorat actuarà com a secretària de la Comissió d’Avaluació.

La composició de la Comissió d’Avaluació serà publicada en la pàgina web de l’Escola de Doctorat, amb almenys cinc dies d’antelació a la constitució d’aquesta.

La Comissió d’Avaluació estarà facultada per a aplicar i interpretar el barem i per a resoldre les qüestions no previstes en les bases de la convocatòria, com també per a adoptar aquells acords necessaris per a dur a terme el procés de selecció de persones beneficiàries.

13. Documentació que cal aportar

a) Còpia de la targeta de residència en vigor per a l’alumnat no pertanyent a la Unió Europea (tret que ja es trobe aquesta en poder de la Universitat d’Alacant).

b) En cas d’haver obtingut Premi Extraordinari en grau i/o màster universitari s’aportarà una certificació acreditativa expedida pel Centre d’Estudis.

c) Qui haja accedit als estudis de doctorat amb titulacions universitàries fetes en centres estrangers, haurà de presentar declaració d’Equivalència de Nota Mitjana. Aquest procediment el facilita el Ministeri d’Educació i Formació Professional d’Espanya, a través de la Seu Electrònica. La informació està disponible en l’adreça web següent:

<http://www.educacionyfp.gob.es/ca/servicios-al-ciudadano/catalogo/gestion-titulos/estudios-universitarios/titulos-extranjeros/equivalencia-notas-medias.html>

d) Memòria breu sobre el treball que cal fer durant l’estada (màxim 2 pàgines), que haurà de ser signada per la persona sol·licitant i pel director o la directora de la tesi.

e) Carta d’acceptació del centre receptor, degudament signada, on conste la data d’estada prevista.

f) Per al que preveu el punt 7.g, declaració jurada de responsabilitat de complir amb el que estipula aquest apartat.

g) Per al que preveu el punt 7.h, caldrà lliurar els documents següents:

- Document acreditatiu de la denegació de subvenció per a fer estades a l’estranger.  
- Document acreditatiu de no disposar de més convocatòries per a la mateixa finalitat en el marc d’aquesta beca o contracte, o declaració jurada en defecte d’això.

h) Un imprès de “contribució tipus” per cadascuna de les aportacions que es genere, fins a un màxim de 6, juntament amb documentació acreditativa de cadascuna d’aquestes. Els impresos estaran disponibles en l’apartat 13 de la convocatòria “Documentació que cal aportar”.

14. Resolució, notificació i publicació de les ajudes

1. Vista la proposta formulada per la Comissió Avaluadora, la concessió de les ajudes s’acordarà per resolució de la rectora.

2. Atès el principi de transparència recollit en la Llei 40/2015, d’1 d’octubre, de Règim Jurídic del Sector Públic, i al que disposa l’article 45.1 de la Llei 39/2015, d’1 d’octubre, del Procediment Administratiu Comú de les Administracions Públiques, les publicacions detallades en aquestes bases es faran en l’adreça web:

<https://edua.ua.es/va/>,

que substituirà la notificació a les persones interessades i produirà els mateixos efectes

3. Tota la informació sobre aquesta convocatòria estarà disponible en l’adreça web següent:

<https://edua.ua.es/va/informacio/estudiants/beques-i-ajudes/ajudes-banc-santander-ua-mobilitat-2021.html>

15. Pagament de les subvencions

1. La dotació en concepte d’estada es distribuirà de la forma següent:

- 60% de l’import concedit, a partir de la data de la resolució.

- Un 40%, una vegada s’haja entregat la memòria del treball fet que se cita en el punt 8.f.

2. En el moment de la resolució es requerirà el document d’alta en el fitxer de tercers on s’indicarà el número de compte corrent on s’ha d’ingressar la dotació.

3. La dotació en concepte de viatge s’ingressarà una vegada presentada la documentació justificativa de la despesa i el certificat del centre receptor que acredite l’estada d’investigació feta a què fa referència el punt 16.

16. Justificació

En el termini màxim d’un mes, a partir de la data de finalització de l’estada, el doctorand o la doctoranda haurà d’aportar a la Secretaria de l’Escola de Doctorat, els documents següents:

a) Certificat original signat, emès pel centre receptor que acredite l’estada d’investigació feta, amb la data d’inici i de finalització de l’estada. Si la persona sol·licitant requereix el document original, haurà de lliurar, juntament amb l’original, fotocòpia d’aquest perquè siga acarat o, fotocòpia degudament compulsada d’acord amb el que s’estableix per Llei 39/2015, d’1 d’octubre, del Procediment Administratiu Comú de les Administracions Públiques.

b) Memòria del treball fet (mínim dues pàgines), signat pel beneficiari o la beneficiària i pel director o la directora de la tesi.

c) Bitllets i targetes d’embarcament dels transports públics utilitzats. En el cas de desplaçament per Europa, si el viatge es fa en vehicle particular, aquest s’acreditarà amb el peatge d’autopista internacional o tiquets de gasolina, dels dies de desplaçament.

La justificació de totes les ajudes concedides haurà d’estar completada abans del 31 de maig del 2022.

17. Incompliment

L’incompliment total o parcial dels requisits i les obligacions establides en aquestes bases i altres normes aplicables donarà lloc a la incoació de l’expedient de reintegrament corresponent, com també a la devolució de l’import o imports que corresponguen, d’acord amb el que estableix la legislació de subvencions.

18. Protecció de dades

D’acord amb el que disposa la legislació vigent en matèria de protecció de dades, us comuniquem que la Universitat d’Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d’aquest tractament es basa en el compliment d’una missió feta en interès públic o en l’exercici dels poders públics conferits a la Universitat d’Alacant, i en el consentiment expressat en la sol·licitud de participació en aquesta.

En el marc dels tractaments esmentats, les seues dades seran cedides al Grup Santander, excepte obligació legal, amb l’exclusiva finalitat de ser utilitzats en el procés de sol·licituds de les ajudes objecte d’aquesta convocatòria. L’informem que pot exercir els seus drets en relació amb el tractament de les seues dades personals d’accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d’Alacant, o bé a través de la seua Seu electrònica

<https://seuelectronica.ua.es/es/index.html>

La informació addicional i detallada sobre protecció de dades, els vostres drets i la política de privacitat de la Universitat d’Alacant, podeu consultar-la en l’enllaç següent:

<https://seuelectronica.ua.es/va/privadesa.html>

19. Recursos

Contra la convocatòria, les bases d’aquesta i tots els actes administratius que se’n deriven, que esgoten la via administrativa, podeu interposar-se recurs contenciós administratiu davant del jutjat contenciós administratiu d’Alacant que siga competent, en el termini de dos mesos comptadors a partir de l’endemà de publicar-se, d’acord amb el que estableix l’article 114 de la Llei 39/2015, d’1 d’octubre, del Procediment Administratiu Comú de les Administracions Públiques, 6.4 de la Llei Orgànica 6/2001, de 21 de desembre, d’Universitats i 46 de la Llei 29/ 1998, de 13 de juliol, Reguladora de la Jurisdicció Contenciosa administrativa, i potestativament podran interposar recurs de reposició en el termini d’un mes comptador a partir de l’endemà de la publicació d’aquesta, davant de la rectora, d’acord amb el que disposen els articles 123 i 124 de la Llei 39/2015. Tot això sense perjudici que s’utilitze qualsevol altra via que es considere oportuna.

Davant de les actuacions definitives de la Comissió de Valoració podrà interposar-se el recurs d’alçada previst en l’article 121 de la Llei 39/2015, en el termini d’un mes comptador des de l’endemà de les publicacions o les notificacions d’aquestes. El recurs podrà interposar-se davant de l’òrgan que va dictar l’acte que s’impugna o davant de la rectora, com a òrgan competent per a resoldre-ho.

No es podrà presentar recurs davant d’aquelles resolucions o actes que, per establir un termini d’esmenes, reclamacions o al·legacions, no siguen definitives. Les resolucions que es produïsquen després d’aquest tràmit, sí que seran susceptibles del recurs corresponent.

Alacant, 15 de març del 2021.

PD de signatura, el vicerector d’Investigació

(Resolució de 22 de desembre del 2020)

Juan Mora Pastor

ANNEX I

Barem per a l’adjudicació de les subvencions per a facilitar l’obtenció de la Menció Internacional en el títol de doctora o doctor

1. Expedient acadèmic de la titulació que dona accés al doctorat: fins a 8 punts.

2. Premis rebuts i publicacions recollits en la sol·licitud: fins a 2 punts.

Criteris d’aplicació del barem:

1. Expedient acadèmic de la titulació que dona accés al doctorat: fins a 8 punts.

Si la persona sol·licitant accedeix al doctorat a través de les titulacions de grau i màster, es calcularà la nota





[Carretera Sant Vicent del Raspeig s/n  
03427 Sant Vicent del Raspeig - Alacant  
 Tel. 44 838 6604 - Fax 12 046 4314](https://www.google.es/maps/@09.255981,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12885&trk=tyah&trkInfo=tarId%2Y9755845123422%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)